U prvim satima subote u Splitu su izgorjeli osobni automobil i motocikl, doznaje se jutros u policiji.



Prema prvim informacijama, do požara je došlo u 3,30 sati na Neslanovcu gdje je vatra zahvatila osobni automobil Toyotu i motocikl Aprilliu. Vatru su ugasili pripadnici Javne vatrogasne postrojbe (JVP) Split, a policija je na terenu gdje obavlja očevid kako bi utvrdili uzrok požara.



U prvih osam mjeseci prošle godine na ulicama Splita i šire okolice izgorjelo je 29 automobila. Policija je zbog tih slučajeva, koji su počeli 2016. godine, otkrivanje počinitelja stavila u svoj fokus, pa je na ulicama 18 ophodnji s 50 policajaca, no još uvijek se traga za većinom počinitelja požara koji su se očevidom utvrdili kao namjerno izazvani.